**Călăul nopţii**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pâlpâie lampa tăcerii

cu fitilul rău scurtat

au venit iarăşi hingherii

însă câinii n-au lătrat

Cu fitilul rău scurtat

gata sunt să explodez

ca să fiu din nou bărbat

înfloreşte-un tei ce crezi

Gata sunt să explodez

au venit iarăşi hingherii

ca să latre chiar în miez

pâlpâie lampa tăcerii

Cu fitilul rău scurtat

între şoaptă şi lătrat

Costel Zăgan, Cezeisme II